Case ID: 1079841
Sentence 14: Kassasiya şikayətlərinin dəlilləri İddiaçı “xxxx” MMC kassasiya şikayətini onunla əsaslandırmışdır ki, apellyasiya instansiyası məhkəməsi tərəfindən qətnamə qəbul edilərkən maddi və prosessual hüquq normalarının pozuntusuna yol verilmiş, cavabdeh tərəfindən tələb edilən borcun 38837,01 manat hissəsi 2014-cü ilin sonunadək “formalaşdırılmaqla” yaranma əsası məlum deyildir, həmin borc iddia və tələbetmə müddəti keçdiyi üçün “xxxx” MMC-nin X5 abonent hesabından silinməlidir, digər tərəfdən, Cavabdeh ASC eyni qaydada “xxxx” MMC-nin tabeliyində olan hüquqi şəxs olmayan X1 6309,70 manat borc tələb etməkdədir, bu “borcun” yaranma səbəblərini araşdırarkən isə məlum olmuşdur ki, cavabdeh təşkilatın əməkdaşları tərəfindən xx xxxxxx 2016-cı il tarixdə və xx xxxxxx 2016-cı il tarixdə X3 ərazisində guya yoxlama (cavabdeh təşkilatın təqdimatı ilə “baxış”) keçirərək guya sayğacdankənar su xəttləri aşkar edilmiş və xx.xx.2016-cı tarixli, 5207 nömrəli və xx.xx.2016-cı il tarixli, 5218 nömrəli aktlar tərtib edilmiş, bu aktların tərtib edilməsi barədə qovşaqda hər-hansı məlumat olmamış, ümumiyyətlə qeyd edilən aktlarda göstərilən, sudan qeyri-qanuni istifadə faktları mövcud olmamış, bu aktlar cavabdeh təşkilatın nümayəndələri tərəfindən, yalnız o zaman məlum olan şəraitdə və yerdə tərtib edilmişdir və birtərəfli aktlardır, buna görə də həmin aktlar əsasında hesablanmış “ziyan” tamamilə silinməli idi. Cavabdeh ASC kassasiya şikayətini onunla əsaslandırmışdır ki, apellyasiya instansiyası məhkəməsi tərəfindən qətnamə qəbul edilərkən maddi və prosessual hüquq normalarının pozuntusuna yol verilmiş, iddiaçı Cavabdeh” ASC ilə bağlanmış müqavilə əsasında içməli su təchizatı və kanalizasiya xidmətlərindən istifadə edir, müqavilənin şərtlərinə uyğun olaraq iddiaçı istifadə etdiyi içməli suyun dəyərini su xəttinin üzərində quraşdırılmış sayğacın göstəricilərinə görə, sayğac olmadıqda və ya nasaz olduqda isə su təchizatı xəttinin giriş nöqtəsində borunun en kəsiyindən, suyun axma surətindən vəabonentin iş rejimindən asılı olaraq Cavabdeh ASC-yə ödəyir, Cavabdeh ASC su təhcizatı və kanalizasiya xidmətləri sahəsində təbii inhisarçı olmaqla, gəlirləri bu fəaliyyətdən, yəni onun şəbəkə və qurğuları vasitəsilə istehlakçılara verilən içməli suyun və tullantı sularının axıdılması xidmətlərinin dəyərindən formalaşır, müvafiq olaraq, cəmiyyətin balansında olan şəbəkə və qurğulardan suyun sayğacdankanar istifadəsi cəmiyyətə ziyan vurur və belə istifadə halları cəmiyyətlə sayğacdankanar gizli istifadəyə yol verən istehlakçı arasında ziyan vurmaqla bağlı mülki-hüquqi münasibətlər yaratmış olur, su təchizatı və kanalizasiya müəssisəsi ilə fərdi istehlakçı arasında müqavilənin olub-olmamasından asılı olmayaraq, xidmətlərin haqqının ödənilməsi üzrə istehlakçıların vəzifələri onların obyektdə yaşaması, obyektin icarəçisi olması və ya onlar tərəfindən su təchizatı obyektlərindən hər hansı digər məqsədlər üçün istifadə faktına əsaslanır, iddiaçı mütəmadi olaraq əvvəlki illərdə yaranmış borclardan ödənişlər etməklə həmin borcların olduğunu etiraf etmiş, bununla da iddia müddətinin axımını kəsmiş olmuş, bununla da iddiaçı tərəfindən əvvəlki illərdən yaranmış öhdəliklərinə münasibətdə Azərbaycan Respublikasının Mülki Məcəlləsinin 553.1.1-ci maddəsində qeyd olunan qaydada öhdəliyin xitamı üçün müddət axımı kəsilmiş, cavabdeh müqavilələrdən irəli gələn öhdəliklərinin icrasından imtina etməmiş, həmin öhdəliklərin bu və ya digər səbəblərdən icra edə bilmədiyi hissəsinin icrası üçün illər üzrə qismən də olsa ödənişlər etməklə üzləşmə aktında qeyd edilən borc məbləğini müəyyən miqdarda azaltmış, iddiaçının məhkəməyə müraciət etməsinə digər səbəb, Cavabdeh ASC-nin əməkdaşları tərəfindən iddiaçıya məxsus X4 məxsus EATSlərin su təchizatına və su sayğacına baxış keçirilən zaman abonentin sayğacdan kənar qeyri-qanuni sudan istifadə etdiyi müəyyən edilmiş, bu özündə sudan qeyri-qanuni istifadə halını aşkar edir, sudan qeyri-qanuni istifadə nəticəsində Cavabdeh ASC-yə maddi ziyan dəymiş və qanunvericiliyin tələblərinə uyğun aparılan hesablama ilə həmin ziyanın məbləği tərtib edilmiş aktlara əsasən cəmi 5338.17 manat müəyyən edilmiş və ziyanın ödənilməsi iddiaçıya təklif olunmuşdur.